Saveznici planiraju proširiti zonu zabrane letova prema Tripoliju
Sve veći broj zemalja se pridružuje akciji provodjenja rezolucije UN-a o zabrani zone letenja, koja će se sada proširiti prema Tripoliju
Američki Admiral Samuel Locklear, zapovjednik akcije nad Libijom, potvrdio da su dva pilota borbenog aviona koji se pokvario u zraku, preživjela i da su na sigurnom Američki admiral Samuel Locklear je izjavio da sve veći broj savezničkih aviona sudjeluje u provodjenju rezolucije o zoni zabrane leta iznad Libije. U medjuvremenu se nastavljaju kopnene borbe izmedju snaga odanih Muameru Ghadafiju i pobunjenicima. Govoreći putem telefona s jednog američkog ratnog broda u Mediteranu, admiral Locklear je rekao da trenutno 13 država ili već sudjeluje u vojnoj akciji iz zraka, ili se planira pridružiti. Medjunarodna koalicija je prvobitno ustanovila zonu zabarnjenu za letove iznad Benhgazija koji drže pobunjenici, ali s dolaskom dodatne podrške , saveznici planiraju proširiti tu zonu na hiljadu kilometara ka tripoliju. Admiral Locklear je takodjer potvrdio da su se dva američka pilota bezbjedno izbacila iz borbenog aviona F 15 jučer, nakon što je motor aviona zakazao. U medjuvremenu je američki general Carter Ham , jedan od zapovjednika kampanje, izjavio da je cilj koalicionih zračnih i raketnih napada , zaštititi libijske civile od napada Ghadafijevih snaga, a ne sam pukovnik Ghadafi. General Carter Ham, misija Odyssey Dawn: General Ham kaže da su se vojne akcije fokusirale na eliminaciju libijske protu zračne obrane, i na zaustavljanje pokreta Ghadafijevih lojalista prema uporištu pobunjenika, Benghaziju. Američki predsjednik Barack Obama je izjavio da se medjunarodna zajednica okupila kako bi zaustavila moguće zločine prema civilima: , kazao je američki predsjednik. Libijski pobunjenici su se ojačali, čini se, savezničkim zračnim udarima. Medjutim, u Tripoliju , gdje su kontrolni punktovi na svakom koraku,a novinari rade pod budnim okom libijske vlade, pristalice Muamera Ghadafija kritikuju provodjenje zone zabrane letenja. Muhammed Ibrahim, gradjanin Tripolija: Američki predsjednik kaže da će Sjedinjene Države nastaviti da smanjuju svoju ulogu u provodjenju vojne akcije, iako nije jasno ko će tada kontrolirati zonu zabrane za letove.